मैनचेस्टर धमाका: चीख-पुकार के बीच 'भारतीय' कैब ड्राइवर ने पेश की इंसानियत की मिसाल  
मैनचेस्टर में धमाके के बाद हर तरफ मची थी चीख-पुकार
सिख युवक ने जरूरतमंदों के लिए फ्री कर दी अपनी कैब
भारतीय मूल का है यह सिख युवक, मीडिया में हो रही इसकी चर्चा
इंग्लैंड के मैनचेस्टर (Manchester blast) में बम धमाके के बाद हर तरफ चीख-पुकार मची थी. सड़कों पर एंबुलेंस और पुलिस की गाड़ियों के साइरन की आवाज की गूंज के बीच किसी को समझ में नहीं आ रहा था कहां जाए, किससे मदद मांगे? हर तरफ अफरा-तफरी का माहौल दिख रहा था, तभी एक भारतीय मूल के सिख कैब ड्राइवर (Sikh cab driver) ने इंसानियत की मिसाल कायम की. वह शख्स अपनी कैब से लोगों को सुरक्षित जगहों तक पहुंचाने में जुट गया. उसने अपनी कैब पर एक कागज चिपकाया, जिसपर लिखा था, जरूरतमंदों के लिए यह कैब बिल्कुल मुफ्त है. इस शख्स की इंसानियत की मिसाल मीडिया के कैमरों में कैद हुई है. वरिष्ठ पत्रकार पंकज पचौरी ने इस शख्स की तस्वीर अपने ट्विटर पेज से ट्वीट की है. हालांकि इस शख्स का नाम अभी तक नहीं पता चल पाया है. वैसे भी कहा जाता है कि जब इंसानियत की बात आती है तो नाम, धर्म, जाति, जगह की बातें पीछे छूट जाती हैं.
Indian origin taxi driver offering free service to the needy victims of bomb blast at #ManchesterUKटिप्पणियां
Indian origin taxi driver offering free service to the needy victims of bomb blast at #ManchesterUK